GiliGold/VAD_KnessetCorpus huggingface dataset:
אנה שניידר: בהצעת חוק ההסדרים יש סעיף שמקנה סמכות במקרה של רשות שהגיעה לגרעון שוטף שעולה על 5% להטיל ארנונה נוספת.
אנה שניידר: זה הסעיף הקיים.
אנה שניידר: ההצעה היא הצעת הממשלה, להכניס סעיף שמכשיר את תקנות הארנונה לשנת 2001 שכיום אינן בתוקף כי הן לא התקבלו על פי החוק כפי שהיו צריכות להתקבל.
אנה שניידר: אני יכולה לומר שכאשר החוק דן בארנונה נוספת, אנחנו לא נמצאים לגמרי במאטריה שאיננה קשורה לנושא הארנונה, בכל זאת אנחנו מדברים על נושא שהוא לא לגמרי קשור לנושא שקיים, לכן וכיוון שכך, דעתי היא באמצע.
יוסי כץ: יש פנים לכאן ולכאן.
אנה שניידר: לגבי ההסתייגות של חבר הכנסת עמיר פרץ, דעתי היא שמדובר על נושא חדש באופן מובהק כי מדובר בתיקון לחוק מיסוי מקרקעין ועכשיו באים, בלי שהעניין הזה הוגש בהצעת חוק בכחול, הוא לא פורסם בציבור, אין אפשרות להתייחס אליו, לא היה דיון בוועדה בנושא הזה ובכל זאת מנסים להוסיף פטור ספציפי, חשוב ככל שיהיה, הן ממס שבח, הן ממס רכישה, הן ממס מכירה, ושיעור אפס במס ערך מוסף.
אנה שניידר: הנושא הזה לא עלה בכלל בוועדה.
אנה שניידר: זה נושא חדש מובהק, ואני מדגישה שוב שהעמדה שלי משפטית בלבד.
יוסי כץ: רשות הדיבור לנציג האוצר, מר יואל נוה.
יואל נוה: אני מבקש להתייחס בדבריי בעיקר לנושא השלישי.
יואל נוה: העניין של משרד הדתות הוא נושא טכני, כאשר מדובר על שינוי טכני בלבד של חלוקה בין סעיפים ולא מעבר לזה.
יואל נוה: זה לא נושא חדש.
יואל נוה: אשר לנושא הארנונה, אנחנו טוענים שיש קשר בין הסעיף שעסק בעניין הארנונה לבין תקנות הארנונה והעלאת הארנונה לשנת 2001.
יואל נוה: באשר לנושא השלישי, הסתייגותו של חבר הכנסת עמיר פרץ, אני מבקש לציין כי אנחנו טוענים שמדובר על נושא חדש לחלוטין.
יואל נוה: מעבר לדיון בסיטואציה המיסויית שבה נמצא נישום כזה או אחר אנחנו סבורים שהסדר כזה לא ראוי שיעשה בחקיקה ראשית.
יואל נוה: בכל מקרה המשמעות היא הענקת הקלות במס לגוף מסויים כאשר הדבר הוא כמו הענקת תקציב והדרך לכך היא, בהחלט, לא בחקיקה ראשית.
יואל נוה: כמו שגם אמרה היועצת המשפטית של הכנסת, גב' אנה שניידר, יש פה חוקי מס שבכלל לא קשורים לחוקים שנדונו בוועדה ואנחנו מבקשים - - -
אליעזר כהן: דבריך אלה רק מחזקים את דבריו של חבר הכנסת פרץ.
אליעזר כהן: איך זה יכול להיות נושא חדש אם הוא פתוח חמש שנים?
יואל נוה: מדובר על נושא חדש שמתייחס להצעת החוק שנדונה בוועדה, שעוסקת בהקלות מיסוי מקרקעין בייחוד ובחלוקה מחדש של חלקות.
יאיר פרץ: הצעה לסדר.
יוסי כץ: יש רק עוד שני דוברים שנרשמו לקבל את רשות הדיבור.
יאיר פרץ: בכל זאת אני מבקש להציע הצעה לסדר.
יאיר פרץ: מאחר והיועצת המשפטית היתה ברורה לחלוטין, אני מבקש שיושב ראש הישיבה יעמיד את הנושא להצבעה.
יאיר פרץ: חבל על הזמן.
אבשלום וילן: אינני מוכן לקבל את ההצעה הזאת.
אבשלום וילן: באתי לכאן כדי לנמק את ההסתייגות שלי - - -
יוסי כץ: אני מעביר אליך את רשות הדיבור; רשות הדיבור לחבר הכנסת אבשלום וילן.
אבשלום וילן: בראשית דבריי אני מבקש לברך את גב' אנה שניידר לרגל היבחרה כיועצת המשפטית לכנסת.
אבשלום וילן: זה מינוי מצויין אבל יש לי העונג לחלוק עליה כבר בישיבה הראשונה.
אבשלום וילן: בדברי ההסבר, על פי החוברות שחולקו לנו לקראת הקריאה הראשונה שאושרה על ידי מליאת הכנסת, שוכנעתי מדוע צריך לבטל את המשרד לענייני דתות והנימוקים ידועים; המשרד הזה – עבר זמנו, בטל קורבנו, הוא לא יעיל, הוא לא מסוגל לפתור את הבעיות שהוא צריך להתמודד אתן, יש בו הרבה מאד אי סדרים בלשון המעטה, שלא לדבר על דברים אחרים - - -
משה גפני: כמו רשות השידור, למשל.
אמנון כהן: כמו הקיבוצים.
אבשלום וילן: בדברי ההסבר היה כתוב מדוע צריך לפרק את המשרד לענייני דתות אלא שהממשלה השתנתה.
אבשלום וילן: כל מה שקרה זה שהממשלה השתנתה , - - -
יצחק גאגולה: העם אמר את דברו ברוב מוחץ.
יוסי כץ: אני מבקש אתכם לא להפריע למהלכה התקין של הישיבה.
יוסי כץ: רשות הדיבור לחבר הכנסת אבשלום וילן.
אבשלום וילן: אני הודעתי עוד בישיבה הראשונה של ועדת הכנסת בעניין הזה, בניהולו של חבר הכנסת אופיר פינס-פז, שאם הממשלה תרצה לחזור ולהקים את המשרד לענייני דתות, היא תתכבד להביא את העניין הזה לקריאה ראשונה כמקובל, ולא – אני אטען לנושא חדש.
אבשלום וילן: אבל היא לא עשתה כן.
אבשלום וילן: מר יואל נוה, סגן הממונה על אגף התקציבים, אסף אתמול אחר הצהריים בוועדת הכספים חמישה סכומים ואמר: הנה המשרד לענייני דתות, דבר שלא הופיע בקריאה הראשונה.
אבשלום וילן: על כך היועצת המשפטית של הכנסת אומרת שאין שינוי בסכומים בתוך התקציב.
אבשלום וילן: אני טוען שיש, ויש ועוד איך שינוי בסכומים.
אבשלום וילן: הממשלה קיבלה החלטה, זה לגיטימי, אבל צריך לעשות את הדברים כסדרם, מהקריאה הראשונה, כמקובל.
אבשלום וילן: לסיום דבריי ברצוני לומר שאתמול אנשי יהדות התורה וגם אנשי ש"ס ראו את התקציב, הסתכלו על מה שהיה בשנה שעברה, וראה זה פלא, חסרים 70 מיליון שקלים - - -
משה גפני: איזה 70 מיליון?
משה גפני: 207 מיליון.
אבשלום וילן: הכיצד?
אבשלום וילן: האמנם?
אבשלום וילן: איך במחיר אין, תוך 24 שעות, - - -
יוסי כץ: עמדתך ברורה - - -
יצחק גאגולה: למה הוא לא מדבר על התמלוגים של בייגה - - -
רן כהן: אני מבקש לשאול את היועצת המשפטית לכנסת, שאלה; אנשים מדמים שהעניין של נושא חדש הוא רעיון שעלה לאחרונה במדינת ישראל והם חייבים להבין שעניין של נושא חדש מוגדר ככזה בתקנון הכנסת לאחר שהוא עבר במליאת הכנסת והוא חדש ביחס למה שמליאת הכנסת אישרה.
שאול יהלום: מה השאלה?
רן כהן: השאלה שלי מופנית ליועצת המשפטית לכנסת והיא האם באמת, לאחר שהמליאה קיבלה מבנה תקציב מסויים של משרדי ממשלה ולאחר מכן בא גורם איזשהו ומשנה בעניין הזה שינויים משמעותיים, לדוגמה, לוקחים מחצית מתקציב משרד החינוך ומעבירים אותו למשרד הבינוי והשיכון או שמחליטים לבנות משרד חדש או להרוס משרד שלם ולהגיד שהוא לא קיים.
רן כהן: האם אפשר לטעון שזה לא נושא חדש?
משה גפני: אדוני יושב ראש הישיבה, על פי תקנון הכנסת ההחלטה אם נושא הוא נושא חדש או לא נושא חדש, תלויה ברוב החברים בוועדת הכנסת.
יוסי כץ: הבנו את הצד המשפטי, זכינו לניתוח מעמיק של הבעיה ולכן אני אעמיד עכשיו את הסעיפים אחד אחרי השני להצבעה.
יוסי כץ: סעיף ראשון מתייחס לשאלה האם עניין המשרד לענייני דתות הוא בגדר נושא חדש, כן או לא?
יוסי כץ: המשרד לענייני דתות – לא נושא חדש.
יוסי כץ: המשרד לענייני דתות לא הוכר כנושא חדש.
יוסי כץ: נעבור לנושא הארנונה.
יוסי כץ: האם זה נושא חדש, כן או לא?
יוסי כץ: עניין הארנונה – לא נושא חדש.
יוסי כץ: הנושא לא הוכר כנושא חדש.
יוסי כץ: נעבור להצבעה על ההסתייגות של חבר הכנסת עמיר פרץ בכל מה שקשור לשאלה האם זה נושא חדש, כן או לא?
יוסי כץ: ההסתייגות של חבר הכנסת עמיר פרץ לא הוכרה כנושא חדש.
יוסי כץ: על פי תוצאות ההצבעה הנושא איננו נושא חדש.
מיכאל איתן: נדמה לי שהיתה כאן אי הבנה מסויימת; חבר הכנסת עמיר פרץ הביא בפנינו נושא וטען שהוא מבקש להכליל אותו כי הוא איננו נושא חדש - - -
יוסי כץ: ורוב חברי הוועדה סברו כמוהו.
מיכאל איתן: האוצר, מטעם הממשלה, אמר שלדעתו הנושא כן חדש.
מיכאל איתן: מה שאני מבקש להבין הוא מה היא עמדת הקואליציה?
מיכאל איתן: אולי יש צורך ברוויזיה?
יוסי כץ: חבר הכנסת מיכאל איתן, עם כל הכבוד לך, אינני מוכן לקיים על העניין הזה דיון - - -
מיכאל איתן: אני לא מבקש לקיים על הנושא הזה דיון - - -
יוסי כץ: אתם תחליטו מה שתחליטו ואחר כך תבואו אליי.
יוסי כץ: המלצה למינוי סגנים ליושב ראש הכנסת
יוסי כץ: אני מבקש להביא בפניכם, לאישור ולהמלצה בפני המליאה, שני סגני יושב ראש הכנסת חדשים, חבר הכנסת נואף מסאלחה וחברת הכנסת סופה לנדבר, שניהם מועמדים להיות סגני יושב ראש הכנסת מטעמה של ישראל אחת - - -
יוסי כץ: במקום חבר הכנסת מקסים לוי שהיה חבר ישראל אחת ועכשיו הוא סיעת גשר, וחבר הכנסת הלפרט.
ארבל אסטרחן: האם חבר הכנסת דוד לוי התפטר?
יוסי כץ: הוא היה צריך להתפטר?
ארבל אסטרחן: הוא נבחר לכל תקופת הכהונה ולא ניתן להעביר אותו מכהונתו.
מיכאל איתן: זה לא בטוח, אבל כך הנוהג.
יוסי כץ: רשות הדיבור לחבר הכנסת אפי אושעיה.
אפי אושעיה: על פי התקנון סגני היושב ראש נבחרים למשך כל זמן הכהונה.
אפי אושעיה: כיוון שאיננו בטוחים שהיתה בינתיים התפטרות, אני שואל האם אפשר לקבוע שההחלטה שלנו תהיה כפופה להתפטרות?
יוסי כץ: מקובל עליי.
יוסי כץ: רשות הדיבור לחבר הכנסת שאול יהלום.
שאול יהלום: אני מציע לדחות את העניין הזה לישיבה הבאה שתתקיים עוד היום או מחר שכן לא מכובד, עם כל הכבוד, לעשות דבר כזה.
שאול יהלום: אחרי שחבר הכנסת לוי יתפטר – נצביע.
אפי אושעיה: אפשר להצביע, בכפוף להתפטרותו של חבר הכנסת דוד לוי.
שאול יהלום: אני חוזר ואומר שזה לא מכובד.
שאול יהלום: אפשר לדחות את ההצבעה למחר.
יוסי כץ: יכול להיות שעוד היום תתקיים ישיבה.
יוסי כץ: ממילא אין אפשרות להציג את הנושא הזה במליאה בלי ההתפטרות.
יוסי כץ: אני יודע שחברי הכנסת שעליהם מדובר מחכים למינוי ואני, כחבר כנסת, גם יודע כמה חשוב לעשות את הדברים בצורה יעילה, אבל מהצד האחר – גם הוגנת, לכן אני אקיים עוד ישיבה של ועדת הכנסת היום לאישור העניין הזה, אחרי שאני אבוא בדברים עם שני חברי הכנסת.
יוסי כץ: רשות הדיבור לחבר הכנסת זאב בוים.
זאב בוים: אדוני יושב ראש הישיבה, אני מבקש רוויזיה על ההצבעה האחרונה שהיתה, בעניין ההסתייגות של חבר הכנסת עמיר פרץ שכן היתה אי הבנה מוחלטת גם לגבי סדר השאלה, והקואליציה הצביעה כתוצאה מאי ההבנה הזאת.
יוסי כץ: אני אודיע על הבקשה לרוויזיה.
יוסי כץ: (המשך הבקשה לרוויזיה בעמוד 28) נעבור לנושא הבא בסדר יומנו - ישיבות הוועדות בפגרה.
יוסי כץ: ישיבות הוועדות בפגרה
יוסי כץ: הוגשה לנו בקשה של יושב ראש ועדת החוקה, חוק ומשפט, לאשר ישיבות בפגרה.
יוסי כץ: אני מציע שנחזור להחלטה הקודמת שהתקבלה לגבי פגרת פסח הקודמת, לאשר שלוש ישיבות.
יוסי כץ: אמנם יושב ראש ועדת החוקה, חוק ומשפט, מבקש לקיים ארבע ישיבות אבל ההחלטה של ועדת הכנסת הקודמת היתה שוועדה תוכל לקיים שלוש ישיבות במהלך פגרת פסח אלא אם יושב ראש הכנסת יתיר ישיבות נוספות.
ארבל אסטרחן: צריך לציין בהקשר הזה של הדברים שדרך המלך לקבוע ישיבות בפגרה היא לא כאשר ועדת הכנסת קובעת אלא כאשר שליש מחברי הוועדה מבקשים לכנס את הוועדה.
יוסי כץ: בתוך עמנו אנו יושבים - - -
שאול יהלום: אני בכלל לא מבין מדוע צריך להגביל את ישיבות הוועדות בפגרה?
שאול יהלום: אם יושב ראש ועדה רוצה לעבוד – מה רע בכך?
שאול יהלום: למה שלא יקיים גם חמש ישיבות בפגרת פסח?
ארבל אסטרחן: זה נכון כאשר שליש מחברי אותה ועדה - - -
מיכאל איתן: מה שחבר הכנסת שאול יהלום מדבר עליו פשוט לא הוגן כיוון שאני, במקרה, לא מתכוון לנסוע אבל יש חברי כנסת שנוסעים, ומלבד זה יכול להיות יושב ראש ועדה שיתחיל לקבוע ישיבות כשהדבר מתאים לו, ינצל את זה שהחברים האחרים לא נמצאים - - -
יוסי כץ: ועדת הכנסת רשאית להטיל על ועדה מוועדות הכנסת להמשיך בעבודתה בימי הפגרה, או לפי דרישת שליש מחברי אותה ועדה.
זאב בוים: עד שלוש ישיבות.
אתי בן-יוסף: להוציא ועדת הכספים וועדת החוץ והביטחון.
יוסי כץ: להוציא את ועדת הכספים וועדת החוץ והביטחון שהן לא מוגבלות.
יוסי כץ: אני מעמיד את ההצעה הזאת להצבעה.
יוסי כץ: הצבעה ההצעה נתקבלה.
יוסי כץ: נעבור לנושא הבא בסדר יומנו – אישור סופי של החדרים לחברי הכנסת.
יוסי כץ: נשארנו אותה כנסת אבל הכנסת עברה מאז שהחדרים חולקו – התפלגויות של סיעות, הוקמו סיעות יחיד, הוקמו סיעות חדשות, יש ממשלה עם הרכב שונה מבחינה המספר וצריך לדאוג לחדרים לשרי הממשלה בלשכות כך שהגענו למצב שבו במשך מספר שבועות לא הגענו להבנות שתאפשרנה לנו, מבלי לכנס את ועדת הכנסת, לחלק את החדרים.
יצחק גאגולה: היו לפניה עוד כמה חברי כנסת עם אותה בעיה.
יוסי כץ: הגענו למסקנה שאנחנו חייבים לנהוג ביושר כלפי כל הסיעות על פי הרכבן הנוכחי.
יוסי כץ: המשמעות של הדבר הזה היא שמחלקים את החדרים וישבנו על העניין הזה על המדוכה בוועדה, במליאתה, אחר כך בצוותים ובהזדמנות הזאת אני מודה גם לחבר הכנסת מיקי איתן וגם לחבר הכנסת אלי בן-מנחם שהשקיעו בעניין הזה עבודה רבה, גם חבר הכנסת יהלום השתתף במלאכה.
אחמד טיבי: לא הסכם חדש אלא להמשיך את ההסכם.
יוסי כץ: מקובל עליי; אין לנו כל בעיה עם זה, אבל ועדת הכנסת לא תיכנס לעניין כזה.
יוסי כץ: אנחנו מביאים את ההצעה שלנו כפי שהיא תואמת את החוק ואת החלוקה שלא אנחנו החלטנו עליה אלא ביקשנו מדוד לב ומאריה להכין טבלה שמשקפת את החלוקה לפי הרכב הסיעות - - -
מיכאל איתן: אדוני יושב ראש הישיבה, אני לא מבין, מה הבעיה?
מיכאל איתן: העניין גמור.
מיכאל איתן: אני מבקש שהחברים יבינו; היתה ישיבה, הוגשו השגות, אמרתי שאנחנו נטפל בכולן, נפגשתי עם חבר הכנסת יהלום ועם חברת הכנסת נעמי חזן ואם יש טענות – שיבואו אליי.
מיכאל איתן: לא צריך לעשות מהעניין הזה סיפור גדול.
יוסי כץ: אני מעמיד להצבעה - - -
רן כהן: אם הנוהל הוא שצריך לפנות לחבר הכנסת מיכאל איתן - - -
מיכאל איתן: תגידו לי אם יש בעיה.
יוסי כץ: אני מבקש שנכניס את העניין הזה לפרופורציה נכונה.
רן כהן: לי יש השגות בגין שני דברים; 1 - הדרך שבה מחלקים את 48 החדרים ל-120 חברי כנסת, כאשר בעבר עשינו סידור אחר - - -
יוסי כץ: עובדתית זה לא נכון.
מיכאל איתן: לא עשינו סידור אחר, רק היו לכם שרים ועכשיו אין לכם שרים.
יוסי כץ: חבר הכנסת רן כהן, חברת הכנסת נעמי חזן ישבה מטעם סיעתכם - - -
נעמי חזן: אל תדבר בשמי; אני אדבר בשמי.
רן כהן: אדוני יושב ראש הישיבה, בעבר היה מצב שבו המפלגות השולטות היו או ביחד, כל אחד 48 – 45 חברי כנסת, או כל אחד לחוד ואז ההתחלפויות של החברים היו אחרות.
רן כהן: היום המפלגה בשלטון מחזיקה 19 מנדטים בכנסת ועם כל הכבוד נוצר מצב שבו, על פי החלוקה הזאת, 90% מחברי הסיעה - - -
יוסי כץ: אני מבקש אתכם לא לקטוע את דברי הנואם ולאפשר לו לומר את דבריו עד הסוף.
רן כהן: אדוני יושב ראש הישיבה, אם אתה מחליט שהדיון יתקיים פה – זה דבר אחד, אבל אם תחליט שהדיון יתקיים עם חבר הכנסת מיקי איתן, - בשמחה רבה, אבל זה לא נוגע - - -
רן כהן: יושב ראש הוועדה העלה את העניין על סדר היום ואני אומר מה דעתי.
יוסי כץ: אני מוריד את הנושא מסדר היום - - -
מיכאל איתן: תסלח לי, החברים רוצים לקבל חדרים.
אלי בן-מנחם: אדוני יושב ראש הישיבה, האם אתה משמש כאן גייס חמישי?
יוסי כץ: לא שמעת אותי.
יוסי כץ: אמרתי שאני מוריד את הנושא מסדר היום.
יוסי כץ: אני לא מוכן למשוך את העניין הזה יותר.
דוד לב: אתה רוצה להגיד שאתה מתכוון לסיים את הנושא הזה עוד היום; לא שאתה מוריד אותו מסדר היום.
יוסי כץ: היתה לי טעות בניסוח.
יוסי כץ: התכוונתי לומר שהנושא הזה לא יעלה יותר כיוון שהיום נסיים את הדיון בו.
רן כהן: אדוני יושב ראש הישיבה, האם אתה מעלה אותו כאן?
יוסי כץ: אני מיד אענה לך.
יוסי כץ: רשות הדיבור לחבר הכנסת יצחק גאגולה.
אפי אושעיה: למה כאוב?
יצחק גאגולה: אני אסביר; מה שהתחלתי לומר הוא שהחברים שהיו אמונים על העניין הזה עשו עבודה מקצועית ונאמנה, יחד עם זאת אני מבקש לשאול מה עושים עם חברי כנסת מהסוג שלי, שיושבים בחדר של מטר וחצי על מטר וחצי עם עוד שני עוזרים?
יצחק גאגולה: כיצד אני יכול לשרת את הציבור במצב כזה, ואני מדבר לא רק בשמי אלא גם בשם חברי כנסת אחרים שלא יכולים לתת לציבור את השירות שהוא ראוי לו.
יצחק גאגולה: בשביל מה נבחרנו לכנסת?
יוסי כץ: רשות הדיבור לאחרון הדוברים בנושא הזה, חבר הכנסת שאול יהלום.
שאול יהלום: אני תומך במה שאמר קודמי, שאם יש איזשהן בעיות, לא משנה של איזו סיעה, ואכן יש מצוקה אמיתית של חברי כנסת שיושבים בארבע אמות עם שני עוזרים – צריך למצוא פיתרון זמני באגף החדש ואני תומך בכך.
שאול יהלום: קריטריונים חדשים מקומם אחרי הבחירות לכנסת השש עשרה.
יוסי כץ: אני מבקש אתכם לאשר את הטבלה של חלוקת החדרים כפי שהיא הובאה בפנינו.
יוסי כץ: בכפוף אנחנו נפנה למנהלת הכנסת כדי להסדיר - - -
יוסי כץ: במהלך הסיור ששקיימנו דיברנו כבר על הוספת קרוואן אחד או שניים נוספים כדי לפתור את מצוקת החדרים אבל אני מציע, כרגע, לאשר את הטבלה כפי שהיא, בכפוף לכך שמי שיש לו השגות – יפנה אל חבר הכנסת מיקי איתן - - -
אלי בן-מנחם: לצוות.
אלי בן-מנחם: הצוות מונה שלושה חברים.
יוסי כץ: מקובל עליי; הצוות, כאמור, מונה שלושה חברים: מיקי איתן, נעמי חזן ואלי בן-מנחם.
רן כהן: אני רוצה לנמק נגד.
יוסי כץ: דיברת כבר.
רן כהן: אתם רוב, אתם הסיעות הגדולות - - -
יוסי כץ: אנחנו נותנים לך ייצוג בוועדה.
יוסי כץ: חברת הכנסת נעמי חזן - - -
רן כהן: אחד הדברים הנהוגים בכנסת הוא שאפשר לקיים בה לפחות האזנה לעמדות שונות - - -
יוסי כץ: חבר הכנסת כהן, אנחנו חייבים לאשר את הטבלה של חלוקת החדרים כמות שהיא, בכפוף להסתייגויות שתבואנה.
יוסי כץ: הטבלה של חלוקת החדרים אושרה בכפוף לכך שכל מי שרוצה – יפנה לצוות שהזכרתי אותו קודם לכן בדבריי.
יוסי כץ: הוגשה לנו בקשה לרוויזיה מאת חבר הכנסת זאב בוים ואני מעמיד אותה להצבעה.
זאב בוים: סליחה, באיזה שעה - - -
יוסי כץ: עכשיו מצביעים על הבקשה לרוויזיה שלך - - -
יוסי כץ: להזכירכם, בעניין ההסתייגות של חבר הכנסת עמיר פרץ הוחלט כי הנושא הוא לא נושא חדש.
יוסי כץ: חבר הכנסת בוים טוען שהנושא כן חדש, ומבקש רוויזיה.
יוסי כץ: אני מעמיד את בקשתו של חבר הכנסת בוים לרוויזיה, להצבעה.
יוסי כץ: הבקשה לא אושרה.
יוסי כץ: בקשתו של חבר הכנסת זאב בוים לא אושרה.
יוסי כץ: קביעת ועדות לדיון בהצעות חוק ובהצעה לסדר היום
יוסי כץ: הונחו על שולחננו שתי הצעות חוק - הצעת חוק העונשין (תיקון – הטרדה מאיימת), התשס"א-2000, של חברת הכנסת ענת מאור, והצעת חוק הטרדה מאיימת, התשס"א-2001, של חברת הכנסת יעל דיין וקבוצת חברי כנסת.
יעל דיין: העברתי מכתב לחברי הכנסת בקשר להעברת הצעת חוק הטרדה מאיימת לוועדה לקידום מעמד האישה.
יעל דיין: היתה הצעה להעביר את הצעת החוק לוועדת החוקה, חוק ומשפט אבל אני מבקשת להעביר את ההצעה לוועדה שבראשותי בין השאר משום שהעברה האוטומטית לוועדת החוקה, חוק ומשפט, נובעת כאשר יש סעיפים שנוגעים לדיני עונשין.
יעל דיין: החוק הזה הופך להיות חוק משלים, מתקן, לחוק הטרדה מינית - - -
יוסי כץ: האם דברייך אלה חלים גם על חברת הכנסת ענת מאור?
נעמי חזן: פחות או יותר.
יעל דיין: היא קיבלה על עצמה, במליאה, להתיישר או להתקפל על פי החוק שלי במלואו.
יוסי כץ: אני מבין שאין כל בעיה עם הבקשה - - -
שאול יהלום: האם לדיון הזה הוזמן יושב ראש ועדת החוקה, חוק ומשפט?
יעל דיין: הדבר הוא על דעתו.
שאול יהלום: לא, אני שואל אם הוא הוזמן לדיון.
יעל דיין: העניין הזה על דעתו - - -
שאול יהלום: חברת הכנסת יעל דיין, עם כל הכבוד לך, יש נוהלים.
שאול יהלום: אם יושב ראש ועדת החוקה, חוק ומשפט, הוזמן לישיבה הזאת והוא לא בא – כי אז את צודקת.
שאול יהלום: אבל אם הוא לא הוזמן, זה לא בסדר וצריך להזמין אותו.
שאול יהלום: זה המינימום שצריך לעשות בהקשר כזה של דברים.
יעל דיין: שאלתי אותו אם אין לו התנגדות למה שאמרתי כאן, והוא אמר שלא.
יעל דיין: מאחר שהוא
שאול יהלום: עם כל הכבוד לך, חברת הכנסת יעל דיין, איננו עושים כאן מחטף - - -
יעל דיין: יושב ראש ועדת החוקה, חוק ומשפט, הסתפק בכך שהוא אמר לי שאין לו התנגדות - - -
שאול יהלום: הוא היה צריך להיות מוזמן לישיבה.
שאול יהלום: לא יכול להיות כדבר הזה.
יוסי כץ: ביקשתי שהוא ייכנס לכאן והוא אכן יעשה זאת מיד.
שאול יהלום: הנושא צריך לעבור לוועדת החינוך והתרבות.
יוסי כץ: האם יש מישהו שחושב אחרת?
יוסי כץ: אם כך נעביר את ההצעות לסדר היום לוועדת החינוך והתרבות.
שאול יהלום: חבר הכנסת שריד לא נמצא כאן.
יוסי כץ: הוא ודאי רוצה להעביר את הצעת החוק לוועדת החינוך והתרבות.
יוסי כץ: נשמעו הצעות להעביר את הצעת החוק לדיון בוועדת החינוך והתרבות או בוועדת הכספים.
יוסי כץ: הנושא הזה צריך להיות מועבר לוועדת החינוך והתרבות, זה ברור.
יוסי כץ: את הצעת החוק של חברת הכנסת יעל דיין וחברת הכנסת מאור נעביר לוועדה למעמד האישה אלא אם - - -
שאול יהלום: מאחר וחברת הכנסת יעל דיין אומרת שיושב ראש ועדת החוקה, חוק ומשפט, הסכים להעביר את הנושא לדיון בוועדה שבראשותה, אני מציע לקבל את בקשתה בכפוף לכך שהיא תמציא לנו מכתב - - -
יעל דיין: בכפוף להסכמה - - -
יוסי כץ: בכפוף להסכמה של יושב ראש ועדת החוקה, חוק ומשפט, שהחוק אכן עובר לדיון בוועדה למעמד האישה.
שאול יהלום: הטרדה מאיימת.
יוסי כץ: רבותי, אנחנו פותחים בישיבה.
יוסי כץ: אנחנו מתחילים מהסעיף שנוגע להמלצה למינוי סגנים ליושב ראש הכנסת.
יוסי כץ: אני רוצה לקרוא את הודעתו של חבר הכנסת דן מרידור, בשם סיעת המרכז.
יוסי כץ: הוא מבקש להביא לכך שחברת הכנסת נחמה רונן תמונה לתפקיד סגן יושב ראש הכנסת במקום חברת הכנסת דליה רבין-פילוסוף, שמונתה לתפקיד סגן שר הביטחון.
ארבל אסטרחן: היא כבר מונתה?
יוסי כץ: ניתנה הודעה לגבי כל סגני השרים.
יוסי כץ: אין בעיה עם זה ואני מעלה את זה להצבעה.
יוסי כץ: בעד – רוב נגד – אין נמנעים – אין
יוסי כץ: סיעת ישראל אחת מבקשת למנות את חבר הכנסת נואף מסאלחה ואת חברת הכנסת סופה לנדבר לתפקיד סגני יושב ראש הכנסת מטעמה של סיעת ישראל אחת, כאשר לפי הסיכום עם הליכוד, חבר הכנסת נואף מסאלחה מחליף את השר דהיום ראובן ריבלין וחברת הכנסת סופה לנדבר מתווספת לרשימת סגני יושב ראש הכנסת.
יוסי כץ: הדבר מותנה בכך כי אחד מחברי הכנסת שעל חשבון מכסת ישראל אחת מסיעת יהדות התורה, לא יובא אחר במקומו.
יוסי כץ: אני אעלה למליאה ואעביר את ההמלצה של ועדת הכנסת.
יוסי כץ: פניית יושב ראש סיעת המרכז, חבר הכנסת רוני מילוא, בדבר הרכב סיעת המרכז.
יוסי כץ: סיעת המרכז מודיעה לי על שינוי בהרכב הסיעה – לאחר התפטרותם של חברי הכנסת אורי סביר ואמנון ליפקין-שחק, נכנסו לכנסת ברשימת סיעת המרכז חברי הכנסת נחמה רונן ודוד מגן, והודיעו על הצטרפותם לסיעת המרכז המונה היום חמישה חברים.
יוסי כץ: אנחנו צריכים לאשר זאת בהתאם לתקנון הכנסת.
יוסי כץ: מי בעד אישור השינוי בהרכב הסיעתי?
יוסי כץ: ההרכב הסיעתי אושר.
יוסי כץ: אני מברך את סגן היושב ראש החדש-ישן, חבר הכנסת נואף מסאלחה.
יוסי כץ: פניית חבר הכנסת יוסי פריצקי בדבר הכרת הוותק הממשלתי של העוזרים הפרלמנטרים.
אבי לוי: אני מבקש להוסיף שמדובר גם על סגן שר.
יוסי כץ: כמובן גם סגן שר.
אפי אושעיה: אדוני היושב ראש, הודיע לי יושב ראש הקואליציה הבוקר שעל פי הסיכום, חבר הכנסת טיבי יהיה סגן יושב ראש הכנסת על פי הסכמה.
אפי אושעיה: כך נאמר.
אפי אושעיה: הודיע לי את ההודעה הזאת חבר הכנסת זאב בוים ורובי ריבלין הודיע את זה בשם הסיכומים הללו.
יוסי כץ: אני בעד זה, אבל לי אמרו שצריך לתקן את ההחלטה כי יש עניין של משכורות.
אחמד טיבי: אני מקבל את העובדה שזה יהיה בלי משכורת.
יוסי כץ: אבל אני לא יודע אם זה אפשרי לפי המצב היום או שצריך לתקן.
יוסי כץ: אני מבטיח לך שאני לא אעכב את זה ואני אביא את זה לדיון בישיבת כנסת שתכונס מחר בבוקר לכל המאוחר.
אחמד טיבי: אני נוסע לחו"ל מחר בבוקר.
אפי אושעיה: על פי הבקשה של חבר הכנסת טיבי, הוא הודיע מראש שהוא מוותר על כל שכר.
אפי אושעיה: על פי החוק הוא לא יכול לוותר על שכרו כי שכרו נגזר מתוקף החוק וחבר הכנסת טיבי אומר, שגם אם החוק ימנע ממנו, הוא מוותר על שכרו בכל דרך שתיקבע.
יוסי כץ: אני יושב ראש אחראי ואני צריך לבדוק את זה.
אחמד טיבי: מחר בבוקר אני טס לחו"ל.
יוסי כץ: אני מבטיח לך שנדון בך בהיעדרך, לא זאת הבעיה.
יוסי כץ: אם יסתבר לי שהכל בסדר, אני אשתדל להביא את זה לדיון.
אפי אושעיה: היות והכנסת עובדת 24 שעות ברציפות, האם אדוני מוכן לבדוק שזה יעלה הלילה ולא מחר בבוקר?
יוסי כץ: כן, כמו שעשיתי עם חברת הכנסת סופה לנדבר.
אפי אושעיה: תודה לך.
אפי אושעיה: 4.
אפי אושעיה: בקשת יושב ראש ועדת הכספים למיזוג הצעות חוק ההסדרים במשק המדינה (היטלים וארנונה)
יוסי כץ: במכתב של חבר הכנסת ישראל כץ נכתב כי ועדת הכספים החליטה, מכוח סעיף 122ב לתקנון הכנסת, לבקש אישור ועדת הכנסת לדון בשתי הצעות החוק הבאות במשולב ולהביאן כהצעת חוק אחת לקריאה שניה ושלישית: הצעת חוק ההסדרים במשק המדינה (היטלים וארנונה), תיקון מס' 17, הצעת חוק ממשלתית והצעת חוק ההסדרים במשק המדינה (היטלים וארנונה) (תיקון – הארכת מועדים), של חבר הכנסת משה גפני וקבוצת ח"כים, שלמיטב זכרוני עברה ביום רביעי בדיון טרומי.
יוסי כץ: המטרה היא לאחד דיון טרומי עם קריאה ראשונה ולהפוך אותם לקריאה שניה ושלישית בהתאם לתקנון.
יוסי כץ: יש מתנגדים?
יוסי כץ: המיזוג אושר.
אנה שניידר: הצעת החוק כבר אושרה בוועדת הכספים לקריאה שניה ושלישית.
אנה שניידר: יכול להיות שנצטרך פטור מחובת הנחה והייתי מציעה שכבר יינתן פטור.
נעמי חזן: סליחה, הערה לסדר.
נעמי חזן: אני מבקשת להודיע לחברי הכנסת על ישיבות ועדה שלא מן המניין לא רק בדואר אלקטרוני כי אי אפשר לשבת כל היום מול המחשב.
יוסי כץ: תודה רבה על ההערה.
יוסי כץ: שחרור הצעות חוק מחובת הנחה לקריאה שניה ושלישית
אנה שניידר: יש עוד שתי הצעות חוק שאושרו גם כן לקריאה שניה ושלישית: הצעת חוק ההסדרים במשק המדינה (תיקוני חקיקה)(תיקון מס' 8), התשס"א-2001 והצעת חוק מס הכנסה (פטור ממס על הכנסה מהשכרת דירת מגורים)(הוראת שעה)(תיקון מס' 8), התשס"א-2001.
אנה שניידר: כולן קשורות בתקציב.
היור יוסי כץ: היות ומדובר בפטור ובהקלות ודאי שאנחנו בעד.
היור יוסי כץ: מי בעד פטור מחובת הנחה לשלוש הצעות החוק כפי שנקראו כאן?
היור יוסי כץ: הצבעה בעד – רוב נגד – אין נמנעים – אין
יוסי כץ: אושר פה אחד.
יוסי כץ: תודה רבה לכם, הישיבה נעולה.
יוסי כץ: בוקר טוב, אנחנו פותחים את הישיבה בנושא הבקשה להשעיית חבר הכנסת יצחק מרדכי.
יוסי כץ: הבקשה הזו הוגשה לי על ידי חברת הכנסת יהודית נאות: "בהתאם לסעיף 42ב(א) לחוק יסוד: הכנסת, הריני מציעה כי ועדת הכנסת תדון בבקשתי להשעות את חבר הכנסת יצחק מרדכי מחברותו בכנסת.
יוסי כץ: " חבר הכנסת יצחק מרדכי עצמו, כשעתיים אחרי הרשעתו, פנה אלי בשיחה טלפונית והודיע לי שהוא מבקש להביא להשעייתו מן הכנסת.
יוסי כץ: הוא הודיע לי שהוא מתכוון להוכיח את חפותו ולערער על החלטת בית משפט השלום, אבל לפי שעה הוא ביקש ממני להביא להשעייתו מן הכנסת.
יוסי כץ: בהתאם לכך ואחרי שהומצא לי פסק הדין – אגב, פסק הדין נמצא כאן, יש בו למעלה מ-100 עמודים ואני מציע שכל חבר כנסת שרוצה לעיין בפסק הדין, כמובן יכול.
יוסי כץ: אין שום טעם להעמיס על מזכירות הוועדה לצלם זאת בעותקים כי לא זה הנושא שבדיון, לא פסק הדין.
יוסי כץ: חבר הכנסת יצחק מרדכי פנה אלי, ביקש ממני ולאחר שהומצא לי פסק הדין, קבעתי את הנושא לדיון להיום, יום שלישי.
יוסי כץ: בינתיים הזמנתי את חבר הכנסת יצחק מרדכי לדיון, הודעתי לו שבהתאם לחוק מוטלת עלי כיושב ראש הוועדה החובה להזמין אותו להשמיע את דברו.
יוסי כץ: בהתחלה, בעל-פה, הודיע לי בא כוחו שאין בכוונתו להשתתף בדיון , וביום ראשון שיגר אלינו מכתב: "כבוד יו"ר ועדת הכנסת הנדון: מר יצחק מרדכי הריני להודיעך, כי בהמשך לבקשתו בשיחתך עימו מיום 21.3.2001 אין למר מרדכי התנגדות לכך שוועדת הכנסת תשעה אותו מכהונתו כחבר כנסת על פי סעיף 42ב(א) לחוק יסוד: הכנסת.
יוסי כץ: בנסיבות אלה אין בכוונתו להופיע לדיון שנקבע בפני ועדת הכנסת בנדון.
יוסי כץ: בכבוד רב, י.
יוסי כץ: גולן, עורך-דין.
יוסי כץ: " הוא הודיע לי בעל-פה שגם הוא לא מתכוון להופיע לדיון.
יוסי כץ: אתמול בערב, כשהתחלנו להכין את הדיון, יצאנו מנקודת הנחה שאין בעיות מיוחדות – שאנחנו נאפשר לחברי הכנסת להביע את דעתם על הנושא, חברי הכנסת יוכלו לומר מה הם חושבים לגבי ההשעייה ופסק הדין, נרים יד מי בעד ומי נגד, ובכך נסיים את הסיפור.
יוסי כץ: מרינה סולודקין: אבל יש הרבה בעיות שקשורות לפרשת מרדכי.
יוסי כץ: היו"ר יוסי כץ: בינתיים, הסתבר שיש לנו בעיה.
יוסי כץ: ההוראות של החוק הן די מורכבות ודי מסובכות.
יוסי כץ: לפי הוראת החוק, השעייה – ועדת הכנסת רשאית להשעות חבר כנסת כאשר הוא מורשע בעבירה פלילית ואין צורך שיתמלאו תנאים מסויימים בעבירה הזאת.
יוסי כץ: לעומת זאת, הרחקה של חבר כנסת – הרחקה טוטאלית, מוחלטת, מהכנסת – מותנית בכך שראשית: הוא יורשע בעבירה שיש עימה קלון, ושנית: שיוטל עליו עונש מאסר בפועל.
יוסי כץ: אנחנו נשאיר ליועצת המשפטית שלנו לנתח את הנושא, ובכל אופן ועדת הכנסת תצטרך לקבל החלטה האם להיעתר לבקשתה של חברת הכנסת נאות אבל לבקשתו של חבר הכנסת מרדכי ולהשעות אותו מהכנסת, או האם לדחות את הדיון עד למתן גזר הדין בנושא.
יוסי כץ: יכול להיווצר מצב תיאורטי שבו בית משפט השלום לא יטיל עליו עונש מאסר בפועל, כלומר לא יתמלאו התנאים שלפיהם בכלל יש אפשרות שהוא יורחק מהכנסת לפי אותו סעיף של הרחקה.
יוסי כץ: עקרונית, הוא יכול למחרת פסק הדין – ב-18 באפריל יתקיים הדיון בעניינו – הוא יכול במקרה כזה להגיד: אני לא מערער, זה פסק דין סופי ואז לא התקיימה העילה להרחקתו מהכנסת.
יוסי כץ: יש טעם בהשעייה רק אם בסוף התהליך יש אפשרות להרחקה מוחלטת מהכנסת.